ড্রানসহ মার্কিন নাগরিক আটক, পরে মুক্ত
ড্রোনটির মেমোরি কার্ড পরীক্ষা করে দেখা হচ্ছে। এ ব্যাপারে একটি মামলা হয়েছে। তবে ব্যাপক জিজ্ঞাসাবাদের পর মিঃ মার্ককে ছেড়ে দেয়া হয়েছে।
শাহজালাল আন্তর্জাতিক বিমানবন্দরে ড্রোনসহ একজন মার্কিন নাগরিককে ১৪ ঘণ্টা আটক রাখা হয়। ড্রোনটি জব্দ করা হয়েছে। শুল্ক গোয়েন্দাদের দাবি, ড্রোনটি উচ্চ ক্ষমতাসম্পন্ন। এ ব্যাপারে শুল্ক দপ্তরের মহাপরিচালক ড. মইনুল খান এই প্রতিনিধিকে জানান, মার্কিন নাগরিক মার্ক রুমাম কুটরোবস্কি এক সপ্তাহ আগে ঢাকায় আসেন। এখানে কয়েকদিন অবস্থানের পর সোমবার দিবাগত রাত ১টায় ড্রোনটি নিয়ে তিনি ফেরত যাচ্ছিলেন। এ সময় এটি গোয়েন্দাদের নজরে আসে। চায়না সাউদার্ন এয়ারলাইন্সের একটি ফ্লাইটে করে চীনের ওয়াংজু হয়ে যুক্তরাষ্ট্রে ফেরার কথা ছিল মিঃ মার্কের। মইনুল খান জানান, মার্ক রুমামের ড্রোনটিতে নয়টি ক্যামেরা রয়েছে। এই ড্রোন উড়িয়ে তিনি বাংলাদেশের বিভিন্ন স্থানের স্থিরচিত্র ও ভিডিও করেছেন। ড্রোন আমদানি নিষিদ্ধ পণ্য। কর্তৃপক্ষের অনুমোদন ও প্রয়োজনীয় কাগজপত্র না থাকায় এবং দেশের নিরাপত্তার বিষয়টি বিবেচনায় ড্রোনটি জব্দ করা হয়। ড্রোনটির মেমোরি কার্ড পরীক্ষা করে দেখা হচ্ছে। এ ব্যাপারে একটি মামলা হয়েছে। তবে ব্যাপক জিজ্ঞাসাবাদের পর মিঃ মার্ককে ছেড়ে দেয়া হয়েছে। ঢাকা থেকে মতিউর রহমান চৌধুরীর রিপোর্ট।